Foto: AKIpress.com Qozog‘istonning Olmaota shahridagi Almaty Towers biznes markazida kelib chiqqan yong‘in o‘chirilgach, voqea joyidan 4 kishining jasadi topilgan. Yana bir kishi bedarak yo‘qolgan. Bu haqda shahardagi favqulodda vaziyatlar bo‘yicha departament matbuot xizmatiga asoslanib, Interfaks xabar bergan. Olov majmuaga kiruvchi Cinema Towers 3D kinoteatridan boshlangan. Shahar favqulodda vaziyatlar departamenti rasmiy vakili Sandug‘ash Baymuxambetova bundan oldinroq, hodisa bir kishining o‘limiga sabab bo‘lgani, tomda payvandlash ishlarini olib borgan ishchi is gazidan zaharlanib o‘lgani haqida aytgandi. Yakshanba kuni kechqurun Bayzakova ko‘chasidagi 6 qavatli binoning yuqori qavatida yong‘in boshlangandi. Binodan 80 kishi evakuatsiya qilindi. O‘t o‘chirish va qutqaruv ishlariga 150 kishi hamda 34 texnika birligi jalb etildi.